U-I-775/21
Natisni
Opravilna št.:
U-I-775/21
Datum odločitve:
31. 1. 2023
ECLI:
ECLI:SI:USRS:2023:U.I.775.21
Akt:
Odlok o kategorizaciji občinskih javnih cest v Občini Bled (Uradni list RS, št. 55/09, 71/12, 77/12 – popr., Uradno glasilo slovenskih občin, št. 32/14, 57/14 in 14/17), 6.čl.
Izrek:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih javnih cest v Občini Bled (Uradni list RS, št. 55/09, 71/12, 77/12 – popr., Uradno glasilo slovenskih občin, št. 32/14, 57/14 in 14/17), kolikor pod zaporedno št. 47 kategorizira javno pot "Kolodvorska cesta III" (odsek 512233) v delu, ki poteka po zemljišču parc. št. 452/1, k. o. Rečica, se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Aleksander Lin Pačnik, Ljubljana
Datum vloge:
13. 10. 2021
Vrsta odločitve:
sklep
Vrsta rešitve:
zavrženje
Dokument:
US33480
Dokument v PDF obliki:
U-I-775-21.pdf
144 KB
Prenesite datoteko
U-I-775/21-9
31. 1. 2023
SKLEP
Ustavno sodišče je v postopku za preizkus pobude Aleksandra Lina Pačnika, Ljubljana, na seji 31. januarja 2023
sklenilo:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih javnih cest v Občini Bled (Uradni list RS, št. 55/09, 71/12, 77/12 – popr., Uradno glasilo slovenskih občin, št. 32/14, 57/14 in 14/17), kolikor pod zaporedno št. 47 kategorizira javno pot "Kolodvorska cesta III" (odsek 512233) v delu, ki poteka po zemljišču parc. št. 452/1, k. o. Rečica,
se zavrže.
OBRAZLOŽITEV
1. Pobudnik izpodbija 6. člen Odloka o kategorizaciji občinskih javnih cest Občine Bled (v nadaljevanju Odlok), kolikor kategorizira javno pot "Kolodvorska cesta III" (odsek 512233) v delu, ki poteka po zemljišču v njegovi lasti. Zatrjuje neskladje z 2., 33. in 69. členom Ustave ter 126. členom Zakona o cestah (Uradni list RS, št. 109/10, 48/12, 46/15 in 10/18 – ZCes-1). Trdi, da je Občina Bled (v nadaljevanju Občina) javno pot kategorizirala, čeprav ni lastnica zemljišča, po katerem pot poteka, in da občinskega predpisa ni uskladila v zakonsko določenem roku. Glede pravočasnosti pobude navaja, da je za nastanek škodljivih posledic izvedel 1. 9. 2021 z dopisom Občine, v katerem je Občina predlagala sklenitev pravnega posla za odkup zemljišča, po katerem poteka sporna javna pot.
2. Odlok je prenehal veljati z uveljavitvijo Odloka o kategorizaciji občinskih javnih cest v Občini Bled (Uradno glasilo slovenskih občin, št. 17/20 in 30/20 – v nadaljevanju Odlok/20).
[1]
Ustavno sodišče praviloma presoja le veljavne predpise. Ker Odlok v času vložitve pobude 11. 10. 2021 ni več veljal, lahko Ustavno sodišče o njegovi ustavnosti in zakonitosti odloča samo ob izpolnjenih pogojih iz drugega odstavka 47. člena Zakona o Ustavnem sodišču (Uradni list RS,
št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS). Eden od teh pogojev je tudi pravovarstvena potreba pobudnika. Ta obstaja, če bi se z ugotovitvijo morebitne protiustavnosti in nezakonitosti izpodbijanega predpisa odpravile posledice, ki so nastale zaradi izpodbijanega predpisa (prvi odstavek 47. člena ZUstS). Ker je z Odlokom/20 javna pot "Kolodvorska cesta III" (odsek 512233) ponovno kategorizirana,
[2]
le z morebitno ugoditvijo pobudi za začetek postopka za oceno ustavnosti in zakonitosti izpodbijanega predpisa, ki ne velja več, teh posledic ni mogoče odpraviti. Pobudnik tako ne izkazuje pogojev iz drugega odstavka 47. člena ZUstS, zato je Ustavno sodišče pobudo za začetek postopka za oceno ustavnosti in zakonitosti Odloka v izpodbijanem delu zavrglo. Pri tem se ni ukvarjalo z vprašanjem obstoja drugih procesih predpostavk.
3.
Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena
Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v
sestavi: predsednik dr. Matej Accetto ter sodnici in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič in Marko Šorli. Sklep je sprejelo soglasno.
dr. Matej Accetto
Predsednik
[1]
Glej 10. člen Odloka/20. Skladno z 11. členom Odloka/20 je Odlok/20 začel veljati 3. 4. 2020.
[2]
Odlok/20 javno pot "Kolodvorska cesta III" (odsek 512233) kategorizira v 7. členu pod zap. št. 51.